بطولة فرنسا الدوليه للتنس هيا واحدة من بطولات الجراند سلام فى التنس و معروفه كمان على إنها بطولة فرنسا المفتوحه او بطولة رولان جاروس على اسم رولان جاروس إللى كان كان طيار فرنساوى و بطل فرنسا فى سباق العجل سنة 1906 و اول واحد يعدى البحر المتوسط ف طياره لما طار من مدينة فريجوس فى فرنسا لمدينة بنزرت ف تونس. بطولة فرنسا المفتوحه إبتدت سنة 1891 ف فردى و زوجى الرجاله ، اول بطولة فردى ستات كانت سنة 1897. اول بطولة زوجى مختلط كانت سنة 1902 و اول بطولة زوجى ستات كانت سنة 1907. بطولة فرنسا الاول كانت بتتلعب على ارض ملعب رمل ساعات و بعدين ارض ملعب طفله . اكبر ملعب هو استاد فيليب شاترييه كريس ايڤيرت هيا اكتر واحده كسبت بطولة فرنسا المفتوحه على مستوى الستات 7 بطولات فردى رافاييل نادال اكتر واحد كسب بطولة فرنسا المفتوحه على مستوى الرجاله 10 بطولات فردى . رافاييل نادال اكتر واحد كسب بطولة فرنسا المفتوحه سنين ورا بعض 5 بطولات فردى من سنة 2010 لسنة 2014 . مونيكا سيليش أصغر واحده ف السن كسبت بطولة فرنسا المفتوحه على مستوى الستات ف منافسة الفردى سنة 1990 لما كان عندها 16 سنه مايكل تشانج أصغر واحد ف السن كسب بطولة فرنسا المفتوحه على مستوى الرجاله ف منافسة الفردى سنة 1989 لما كان عنده 17 سنه.